הוועדה לביטחון לאומי, כנסת 25, פרוטוקול מספר 136, 2024-02-29 00:00

צביקה פוגל: צוהריים טובים, אני מודה לכל מי שהגיע לכאן לדיון

צביקה פוגל:  הדיון הזה יחולק לשניים ברשותכם וגם לא ברשותכם

צביקה פוגל:  חלקו הראשון יתקיים כאן – החלק הנוגע לממשק העבודה בין המשרד לביטחון לאומי האגף לרישוי כלי ירייה לצה"ל החלק השני, בגלל שעשינו תקלה ולא תכננו את זה מראש, אנחנו נקיים מפגש קל אצלי במשרד, לנסות לגבש את סגנון הענקת אישור או רישיון כלי ירייה פרטי לאלה שהם לוחמים טרום 1999

צביקה פוגל:  לא הודענו מראש שאנחנו עושים את זה פה אז הם לא התכוננו

צביקה פוגל:  לא הודענו, זה תקלה שלנו

מירי פרנקל-שור: נכנס ישיבת ועדה?     

צביקה פוגל: אני לא עושה את זה ישיבת ועדה, אני עושה את זה ישיבת התייעצות אצלי במשרד בלשכה

צביקה פוגל:  אני גם יודע מהצבא משיחה פרטית שערכנו פה לפני כמה דקות, שהם גם צריכים עוד כשבוע בשביל לגבש את העמדות בתוך הצבא

צביקה פוגל:  מירי, אני אשמח עם תצטרפי כמובן, זה לא יהיה ארוך, חצי שעה אצלי בלשכה ועוד חצי שעה פה, אני מעריך שזה יספיק לנו

צביקה פוגל:      אני מניח שאני לא מחדש לאף אחד שום דבר, אני אזכיר לכם שאנחנו ביום ה-146 למלחמה

צביקה פוגל:  המלחמה הזאת מקבלת כל כך הרבה צורות, כל יום מחדש שומעים על זירות נוספות או על פעילויות נוספות

צביקה פוגל:  מערכת הביטחון עושה עבודה מדהימה, החיילים בשטח, המפקדים, שירות הביטחון הכללי, כל מיני גורמים אחרים שמביאים מודיעין מכל מיני מקומות בעולם ומסתבר שיש לנו זרוע ארוכה מאוד שיודעת להגן על הרבה מאוד מקומות

צביקה פוגל:       אנחנו נמצאים בעיצומה של צומת קבלת ההחלטות, החלטות רבות עומדות היום למדינת ישראל בכלל ולממשלה בפרט

צביקה פוגל:  לקראת קבלת החלטות, אני מניח שכולכם ערים למה שמתרחש, או לפחות על מה מדברים – חטופים, רפיח, הכנות למרכז, יהודה ושומרון, מתי הולכים לצפון, מתי מחזירים תושבים

צביקה פוגל:  כרגע הבנתי שיש הארכה עד 7 ביולי להמשיך לחיות במלונות

צביקה פוגל:       בקיצור, תהליך קבלת החלטות מורכב מאוד, אבל במקביל לכל זה ולהערכה שיש לנו לאנשים שעוסקים בעניין הזה, אנחנו עדיין ממשיכים לטפל בשגרת היום-יום, וחלק משגרת היום-יום לפחות בהסתכלות שלי כיו"ר הוועדה היא איך אני עומד בציפיות שיצרתי אצל הציבור

צביקה פוגל:      כשקבענו את התבחינים לרישוי כלי ירייה פרטי לבן אדם אי שם באוקטובר, 17-18 באוקטובר אם אני זוכר נכון

מירי פרנקל-שור: 15 באוקטובר

צביקה פוגל: 15 באוקטובר יום ראשון ונכנסו לתוקף ב-18, כן זה מה שזכרתי

צביקה פוגל:  עבדנו על זה קשה מאוד ויצרנו ציפיות אצל הציבור ואנחנו לא יכולים לאכזב את הציבור, אכזבה של הציבור משמעותה לא רק חוסר אמון במערכות, אלא פגיעה בתחושת הביטחון שהיא לפעמים מרכיב לא פחות חשוב מהביטחון עצמו של התושבים, גם אלה שרוצים להגן על עצמם וגם אלה שרוצים להגן על משפחתם

צביקה פוגל:  מבחינתי זה בלתי נסבל, במיוחד שאני הייתי המחוקק לעניין, או לפחות ככה נתפסתי בעיניהם

צביקה פוגל:      אני יכול להגיד לכם שכל ההפגנות אל מול ביתי, הדגל שלהם זה שאני המחוקק המשפיע ביותר בעניינים האלה שכמובן לא מוצאים חן בעיניהם, אז אני נושא בגאון את הדגל של המחוקק, זה בסדר, אבל אנחנו חייבים להשלים את מה שהתחלנו והיו שני נושאים על הפרק – האחד היה הממשק שבין המשרד לביטחון לאומי אגף רישוי כלי ירייה לצה"ל, והשני היה איך אנחנו נותנים מענה לכל אותם לוחמים שאין להם זכות לתעודת לוחם אבל הם היו לוחמים בדיוק כמו כל אחד אחר טרום 1999

מירי פרנקל-שור: יש להם את הזכות רק שזה לא היה מקובל

צביקה פוגל: נכון נכון, הערה נכונה, יש להם את הזכות רק לא היה מקובל אז להוציא תעודת לוחם, לכן אנחנו נחלק את הדיון היום לשניים, את החלק הראשון נקדיש לנושא הממשק ואת החלק השני נעשה אותו כרגע אצלי בלשכה בתור שיח עם רעיונות

צביקה פוגל:  תודה רבה שהגעתם, תודה רבה שאתם נענים לאתגר הזה

צביקה פוגל:      סטטוס הממשק

צביקה פוגל:  בבקשה האגף לרישוי כלי ירייה, המשרד לביטחון לאומי

צביקה פוגל:  בבקשה

אליעזר רונן: אליעזר רוזנבאום, משנה למנכ"ל במשרד לביטחון לאומי וממלא מקום ראש האגף לכלי ירייה

אליעזר רונן:  אני אומר מספר דברים וככל שיידרש לימור ואילן ישלימו

אליעזר רונן:      אנחנו למעשה המשכנו את הפעילות מול צה"ל, מול שי ומול גל

אליעזר רונן:  אנחנו את החלק שלנו סיימנו, כשאני אומר "אנחנו" אני מדבר על יחידת התקשוב במשרד שהיא אחראית מבחינה טכנולוגית על מערכת אופיר, אילן עושה את הבדיקות ככל שצריך אז הוא ירחיב בנושא

אליעזר רונן:      ישנם שני שדות שהם בהשלמת פיתוח בצה"ל, אני מניח ששי יתייחס לזה

אליעזר רונן:  מבחינת לוחות זמנים שדנו אתמול עשינו מכין לקראת הישיבה בין שבוע לשבועיים הוא ישלים את מה שהוא צריך

אליעזר רונן:  ברגע שהוא מסיים את שני השדות, אנחנו משלימים את ההרצה ואת הבדיקה של המערכת

אליעזר רונן:  אנחנו רוצים עד סוף חודש מרס לסיים את הממשק ולעלות לאוויר

צביקה פוגל: חודש מרס זה מחר

אליעזר רונן: אמרתי בסוף מרס

אליעזר רונן:  ניתן להם להשלים לגבי הטכנולוגיה, אני לא טכנולוג

צביקה פוגל: אני אשמח לשמוע

צביקה פוגל:  בר או אילן, מי משניכם? חי? מותר לכם לדבר יותר מפעם אחת

צביקה פוגל:  בבקשה

אילן לוי: כן, אז אני אשלים את הצד שלנו

אילן לוי:  בתחילת השבוע הזה נסגר ההיבט המשפטי של העברת המידע בין גופים, הוועדה התכנסה בצה"ל ואישרה לנו את המידע שאנחנו צריכים לקבל

אילן לוי:  בתוך המידע הזה חסרים שני שדות שצריכים להשלים אותם, שחי בטח יעדכן אותם

אילן לוי:  וברגע שיש לנו - - -     

צביקה פוגל: שיש עליהם כבר הסכמה?     

אילן לוי: יש עליהם הסכמה

צביקה פוגל: זה רק הפן הטכנולוגי?     

אילן לוי: זה רק הפן הטכנולוגי של להטמיע את - - -     

צביקה פוגל: חי, אתה יכול להתפרץ

סא"ל חי מסיקה: קיימנו בשבוע שעבר ועדה מיוחדת ברשות ראש אכ"א ורמ"ט אכ"א כדי לאשר את השדות הנוספים, התבקשנו עד הוועדה הנוכחית לקיים את זה

צביקה פוגל: אתה רוצה להגיד לי שהפעם עמדתם במה שהתחייבתם

סא"ל חי מסיקה: גם בפעם הקודמת

סא"ל חי מסיקה:  גם הפעם

אליעזר רונן: בטופס א' לא קיבלנו את הנייר קיבלנו את האישור

צביקה פוגל: חי וגם גל, אני רוצה להגיד לכם בכנות, אל תגלו לאף אחד, אבל בתוך כל המערכת הזאת של מלחמת חברות ברזל, ואני נוכח בכמה דיונים של ממשקים עם הצבא, אתם נקודת אור שמייצגת יפה מאוד את צה"ל וכדאי שתדעו את זה, אל תהרסו את זה

צביקה פוגל:  מה חשבת שתקבל מחמאה בלי איזה אזיקון? בבקשה אילן

אילן לוי: יצרת את הציפיות הנכונות

צביקה פוגל: כן, ברור

אילן לוי: אנחנו נמצאים עכשיו בדיוק בנקודה הזאת בשלב שאנחנו קוראים לו אינטגרציה, זאת אומרת שאנחנו מקבלים את הנתונים מצה"ל ואנחנו בודקים את איכות הנתונים

אילן לוי:  זה תהליך סיזיפי וארוך ולכן המשמעות של זה שזה בערך חודש קדימה לבדוק את הנתונים ואת האיכות שלהם ולוודא שאין ברמת הנתונים שגיאות ותקלות

אילן לוי:      זה מבשיל את התהליך, כדי שנוכל להעלות לאוויר ולהיכנס לייצור ב-1 לאפריל, או ב-31 למרס, זה לא משנה, פחות או יותר השאיפה שלנו להגיע גם לשם, זה בהנחה שאנחנו מקבלים את השדות החסרים תוך שבוע או עשרה ימים, תיכף חי יעדכן בנושא הזה

אילן לוי:      אנחנו מבחינתנו משלימים את התמונה שבה תהליך זרימת הנתונים מצה"ל אלינו הלוך ושוב - - -     

צביקה פוגל: כמה זה ישפר את תהליך זרימת הנתונים ומתן התשובות לציבור?     

אילן לוי: המשמעות האמתית של הממשק הזה היא בוויתור על טופס 830 שמגיע מצה"ל

אילן לוי:  המשמעות של טופס 830 היא שפקיד רישוי צריך להיכנס לטופס באופן ידני, לבחון אותו ולהוציא משם את הנתונים כמו – תאריכי גיוס, תאריכי שחרור וסטטוס שירות עדכני

אילן לוי:  משהו שלוקח בין שתיים לשלוש דקות לבקשה אחת ויחידה

אילן לוי:  זאת אומרת שאם יש לנו משהו כמו 100,000 בקשות שעדיין יושבות ומחכות - - -      

צביקה פוגל: לפקיד רישוי מיומן שיש לו סבלנות והוא אחרי הקפה של הבוקר

אילן לוי: נכון

צביקה פוגל: יש כאלה שלפני הקפה של הבוקר מדברים על פצצות אטום אצלנו

אילן לוי: המתמטיקה הפשוטה של הנושא הזה היא חסכון של משהו כמו 200,000 דקות, אם אנחנו נעשה את החשבון זה מאות ואלפי שעות עבודה של פקידי רישוי שאמורים להיחסך רק עצם עבודה של ממשק טכנולוגי

צביקה פוגל: מדהים

סא"ל גל כהנר: שלא לדבר על חווית הלקוח

אילן לוי: אנחנו מצפים שבסך הכל משלב של פתיחת בקשה ועד שלב של סגירת הבקשה נחסך זמן רב בטווח הזה של מפתיחה עד סגירה

אילן לוי:  אם היום זה לוקח שבועות רבים אז אנחנו חוסכים הרבה מאוד זמן בתהליך הזה, כי בדיקה של כל בקשה תהיה הרבה יותר מהירה ובכלל המערכת הטכנולוגית עצמה תוכל לקדם בקשות באופן אוטומטי רק על בסיס המידע שמגיע באופן רשמי ובטוח מצה"ל, וזה גם חוסך לנו חשדות וחשש של זיופים או בעיות מהסוג הזה של טפסים שהם לאו דווקא מדויקים ונכונים

צביקה פוגל: הבנתי

אילן לוי: אז יש לזה יתרונות רבים מאוד בממשק הזה

צביקה פוגל: ולמה זה צריך לקחת כל כך הרבה, עוד חודש?     

אילן לוי: כמו שאמרתי, הממשק התחיל לעבוד השבוע הזה, אם אנחנו נשלים את הנתונים בעוד שבוע-שבוע וחצי כדי שנוכל לקבל את התמונה המלאה של הנתונים, יש מה שנקרא בקרת איכות – זה לוודא שהנתונים שמגיעים מצה"ל הם נתונים נכונים, כבר עכשיו אנחנו יודעים לזהות מספר כשלים שצריך לטפל בהם, זו לא בעיה נורא גדולה שצריך לטפל בהם, אבל עדיין צריך לשים לב אליה, כי ברגע שהמערכת מתחילה לעבוד היא לא יכולה לשכפל שגיאות, זאת אומרת שאנחנו חייבים להיות מדויקים במאה אחוז, שהנתונים שמגיעים מצה"ל הם אמינים, מדויקים ועונים בדיוק על המטרה שלנו

אילן לוי:  מדובר בתהליך בדיקות ארוך יחסית, אנחנו צריכים לבדוק אלפי בקשות באופן ידני כדי לעשות את ההשוואות ואת הבדיקה בין המידע שמגיע מצה"ל לבין הטופס 830 - - -     

צביקה פוגל: והכנתם כבר את אותו בנק נתונים שאתם רוצים לבדוק?     

אילן לוי: כמובן, כבר יש לנו את זה

צביקה פוגל: לא צריך להתחיל עכשיו להכין אותו, הוא מוכן

אילן לוי: לא לא, זה כבר מוכן וכבר התחיל לעבוד

אילן לוי:  זאת אומרת שכבר התחלנו לעשות את בקרת האיכות, כרגע אנחנו עושים אותו באופן מצומצם כי עדיין חסר לנו מידע, ברגע שנקבל את המידע המשלים נוכל להשלים את הביקורת

אילן לוי:  אנחנו לא מחכים אנחנו מתחילים את הביקורת כבר מעכשיו, נעלה את הכשלים נתקן אותם תוך כדי והתהליך הזה לוקח בין שבועיים לשלושה, רק הנושא הזה של בקרת איכות

מירי פרנקל-שור: אמרת שיש הרבה יתרונות, יש גם חסרונות?     

אילן לוי: לא, אין חסרונות בכלל לתהליך הזה יש רק יתרונות, כי גם אם אני לוקח בחשבון שיש תקלות, בכל מערכת מחשוב יכולים להיות תקלות שבהם יומיים-שלושה לא נקבל נתונים בגלל שצריך לטפל בעניין, עדיין כשאני מסתכל על זה בראייה רוחבית כמות החיסכון פה היא גדולה כל כך שאין לזה שום מקור השוואה ברמת החיסכון והיתרון בממשק מול צה"ל

צביקה פוגל: יפה מאוד

סא"ל גל כהנר: צריך להגיד שאנחנו זמינים תמיד, כך שאם יש תקלות אנחנו יודעים לטפל בהם

צביקה פוגל: בר, מבחינה חקיקתית כל התהליך שהתבצע איך אנחנו מלווים אותו?     

בר כהן לוי: כל העברת מידע נעשתה בהתאם לחוק הגנת הפרטיות והעברת מידע בין גופים ציבוריים, הייתה ועדה במשרד שאישרה את הבקשה, הוועדה ברשות ראש אכ"א כפי שחי אמר שאישרה את הבקשה שהגיש המשרד לביטחון לאומי

בר כהן לוי:  קיבלנו אישור עקרוני ואנחנו מחכים רק לטופס החתום האחרון וכמו שאילן והמשנה למנכ"ל אמרו כמובן מתקדמים בשים לב לכל הבדיקות והדברים שנדרש לבצע

צביקה פוגל: או-קיי

צביקה פוגל:  גל או חי אחד משניכם, קדימה

סא"ל חי מסיקה: כן

סא"ל חי מסיקה:  אני אגיד ליו"ר, כפי שאמרתי אישרנו טופס א' עם התוספות הנדרשות, רוב השדות הנדרשים כבר היו לנו לפני, אישרנו בשבוע שעבר את הדלתה הנוספת כדי להשלים למעשה את כל השדות הנדרשים שאגף כלי ירייה דרש מאיתנו

סא"ל חי מסיקה:      הממשק הוקם, כבר בוועדה הקודמת עדכנו באותו בוקר של אותה הוועדה שהממשק הוקם לראשונה, מאז הוא עבר מספר סבבים ובדיקות כמו שאמרנו שנעשה ואכן עשינו

סא"ל חי מסיקה:  הוא בסביבת הפיתוח ואנחנו נעביר אותו לסביבה המבצעית ברגע שאנחנו נחליט ביחד עם אילן שאנחנו סיימנו את כל הבדיקות ואנחנו יציבים והכל תקין, בינתיים נראה שהמצב טוב מאוד

סא"ל חי מסיקה:      מבחינת לוחות זמנים, אנחנו כבר התנענו אחרי אישור הוועדה בשבוע שעבר, כבר התנענו בכל הכוח מול הגורמים הטכנולוגים השונים בצה"ל, יש שם מספר צוותים בכמה יחידות, תהליך של הטמעה של השינויים האלה, גם בסביבת הפיתוח ואחר כך גם בסביבה המבצעית

סא"ל חי מסיקה:      הערכת זמנים היא פחות משבועיים, בין עשרה ימים לארבע עשר יום לסיום כל התהליך הזה

סא"ל חי מסיקה:  הוא קיבל את התעדוף שלו וכבר החל, זו נקודה שהיא חשובה

סא"ל חי מסיקה:      כמו שגל אמרה כמי שנמצאת בקשר ישיר מול כלל תושבי מדינת ישראל וכל מי שרוצה פונה לקצינת פניות הציבור של צה"ל, זה מאוד חשוב לנו שכל אזרח יוכל לקבל את המענה בהקשר הזה, אומנם זה נעשה בצורה עקיפה אבל הוא יקבל את המענה באופן המהיר ביותר

סא"ל חי מסיקה:       בסוף האינטרס גם שלנו כנותני שירות בנושא הזה למשרדי הממשלה מעבר לפן הטכנולוגי ובהקשרים האלה ולכן ההסתכלות היא שסדר גודל של 100,000 האנשים שהם כרגע ברשימת ההמתנה, שממתינים שאותו פקיד יעבור על הדברים, נוכל להעביר אותם במסגרת הממשקים ברגע שהם יהיו יציבים עד סוף מרס

סא"ל חי מסיקה:  בהנחה והתהליכים יהיו על-פי התוכנית, נוכל להעביר אותם והם יקדמו בצורה מאוד משמעותית, אני מניח – כך שמעתי מאילן לפני – בצורה מאוד משמעותית לפחות את השלבים הבאים בנושא - - -     

צביקה פוגל: זאת אומרת שהם גם ייהנו מהממשק וגם מהעובדה שהם פיילוט?     

סא"ל חי מסיקה: נכון, משני הדברים, לא רק לחדשים

אילן לוי: זה לא בדיוק פיילוט, זה יהיה מבצעי לגמרי ברגע שהממשק יעבוד בצורה תקינה, אנחנו ניקח את כל אותם בקשות שהן רלוונטיות לטופס 830 - - -     

צביקה פוגל: אני התכוונתי למהלך אבחון טכנולוגי

אילן לוי: אנחנו נזרים אותם גם בראייה לאחור, כל אלה שכבר הגישו אנחנו נזרים אותם שוב כדי שנאמת את המידע

צביקה פוגל: יפה מאוד

צביקה פוגל:  עוד משהו בעניין הזה? עד כמה אתם פאסימיים באשר ליכולת של זה לקרות בלוח הזמנים הזה בלי תקלות נוספות?     

סא"ל חי מסיקה: יחסית אופטימיים

אילן לוי: אני טיפה פחות

צביקה פוגל: שאלתי כמה אתה פאסימי ואתה עונה לי הפוך, כהרגלך

אילן לוי: אני טיפה פחות

אילן לוי:  אין מה לעשות כל מה שצריך להשתבש משתבש, זו ההגדרה של טכנולוגיה

צביקה פוגל: נכון, בגלל זה אני שואל

אילן לוי: אני חושב שאנחנו ממש על הקצה, זאת אומרת אם תוך שבועיים אנחנו נסיים את הממשק, אני הערכתי שצריכים משהו כמו חודש בדיקות, התחלנו את הבדיקות עוד קודם, אנחנו נעשה קיצורי דרך, אנחנו ממש על הקצה אבל אנחנו נשתדל מאוד לעמוד ביעד הזה כי אני חושב שהוא חשוב לכולנו פה

סא"ל חי מסיקה: נקודה חשובה, בסוף התהליך אני ארצה שאגף כלי ירייה יפסיק לדרוש מהאזרחים את טופס 830 שייקח אותו מאיתנו מצה"ל בפניות, זה חלק מהתהליך שכרגע הוא בסופו, שלא ייצא מצב שעדיין באתר ידרשו להוציא את הטופס, אז זו נקודה שהיא חשובה

בר כהן לוי: ברור, זו הכוונה מדרישת המסמכים מה שנוכל לקבל לבד כמובן לא לדרוש כפילות

צביקה פוגל: התייחסויות נוספות בבקשה? זהו, דום שתיקה? כולם מרוצים מהעניין?     

מירי פרנקל-שור: למי שיש תעודת לוחם זה נותן את המענה, עכשיו הסוגיה שמצויה על השולחן היא הסוגיה שמלווה אותנו עוד מ-15 באוקטובר

צביקה פוגל: בעקבות הדיון שאנחנו נעשה תיכף, הדיון המצומצם יותר, אנחנו נניע את התהליך שצריך ואם צריך לפתוח את התבחינים או לעשות כל דבר אחר נעשה אותו במקביל לתהליך הזה כך שבסוף מרס הכל יעבוד לא רק אלה שיש להם תעודת לוחם אלא גם לאחרים, זה חלק מהמחויבות שלנו לציבור, לא רק על התהליך הזה

צביקה פוגל:       הערות? שאלות?     

אסף אטס: אסף אטס, נציג לוחמים במילואים

אסף אטס:  אילן שתי שאלות קצרות, אם אפשר לומר מה הנתונים שחסרים? אם אפשר לומר, אם אי אפשר אז אי אפשר

אסף אטס:  והאם כבר תכננתם מהלך של ריצה באצווה לבקשות הקיימות או שזה משהו שייקח זמן נוסף לפתח אותו?     

אילן לוי: אנחנו תכננו מראש לקחת ולהריץ, ברגע שהתהליך הזה יעבוד בצורה תקינה

אילן לוי:  זה ללכת רטרואקטיבית על כל הבקשות שנמצאות פתוחות במערכת ועדיין רלוונטיות, כי חלק מהבקשות כבר קודמו וזה לא משנה שיש להם טופס 830 מאחר והם כבר קודמו וקיבלו את האישורים המתאימים

אילן לוי:      כל הבקשות שנמצאות בתוך הצנרת שלנו, אנחנו נעביר אותם בהדרגה לצה"ל תוך מספר ימים בודדים, כדי להשלים את כל הנתונים מצה"ל ודרך זה לייתר את הצורך בטופס 830, זאת אומרת לחסוך את הבקרה הידנית על טופס 830 כבר בבקשות שנפתחו החל מאוקטובר ועד היום בכל הבקשות הרלוונטיות

אילן לוי:      המידע שחסר הוא משהו טכני, חסר שם איזשהו שדה שמדבר על שרות מילואים פעיל

צביקה פוגל: או-קיי, קיבלת תשובה? עוד מישהו? עוד הערה? בבקשה

מיטל קרייבר שוורץ: מיטל קרייבר שוורץ, מפורום מיכל סלה

מיטל קרייבר שוורץ:  העלנו בדיון הקודם כל מיני סוגיות שלא קשורות לנושא הזה אבל משיקות לכל מה שקורה בקשר שבין צה"ל לאגף לרישוי כלי ירייה בהגנה על נשים מאוימות

מיטל קרייבר שוורץ:  דיברנו על להביא את - - -     

צביקה פוגל: זה דיון אחר, את צודקת

צביקה פוגל:  עם הרווחה אנחנו בהחלט מקיימים את זה, לא נזניח את זה, הסירי דאגה מליבך

מיטל קרייבר שוורץ: ועם הביטוח הלאומי ועם צה"ל

צביקה פוגל: נכון מאוד

צביקה פוגל:  עוד מישהו? עוד הערות? לייזר, מילות סיכום?     

אליעזר רונן: אנחנו נעשה את הכל כדי שעד סוף חודש מרס נעמוד במשימה, אני מקווה - - -     

צביקה פוגל: לייזר אתה מכיר אותי כבר יותר מכולם פה, תאריך

אליעזר רונן: אמרתי, 31 במרס

צביקה פוגל: או-קיי, הבנתי מה התאריך שאתה רוצה

אליעזר רונן: שלא תהיה לנו תקלה, וככל שנוכל להקדים – נעשה את זה

אליעזר רונן:  לא צריך לחרוג מזה

אליעזר רונן:  מה שאילן אמר, לקחת את כל אלה שבתוך הצינור, להוציא אותם ולהחזיר אותם בחזרה כדי שיעברו בתהליך החדש ולא נתעסק עם ה-830

אליעזר רונן:  עוד אי אפשר לברך על המוגמר

צביקה פוגל: אל תברך

אליעזר רונן: אבל אנחנו לקראת הברכה

מירי פרנקל-שור: אפשר לקבוע דיון ל-31 למרס

צביקה פוגל: לא

צביקה פוגל:  ל-28

צביקה פוגל:  יום חמישי

צביקה פוגל:  תאמיני לי בדקתי כבר

קריאה: אנחנו מדברים על סוף מרס, זה כולל עדכון התקנות?     

צביקה פוגל: אני מקווה מאוד שכן

מירי פרנקל-שור: אני לא בטוחה

צביקה פוגל: גם אני לא אבל אני מקווה מאוד שכן, אנחנו נעשה כל מאמץ כדי שהמערכות ירוצו במקביל, מה-1 באפריל 2024 שהכל כבר יעוף

צביקה פוגל:  נקווה שנעמוד בזה

צביקה פוגל:      קודם כל תודה, אנחנו ב-28 במרס 2024 נקיים פה דיון לראות שבאמת הכל הסתיים

צביקה פוגל:  אם גם נצטרך לעשות את הצעדים ההמשכיים, או לסכם את הצעדים ההמשכיים לאלה שאין להם תעודת לוחם, גם נעשה את זה באותו מועד

צביקה פוגל:      אבקש שני דברים, עד ה-28 במרס לראות שכל המחוזות, הדסק וכולם מעודכנים ועושים להם הדרכה וכולם בקיאים באיך העסק צריך לעבוד

צביקה פוגל:  יש לכם מספיק זמן, חודש שלם עכשיו, ארבעה שבועות מהיום ליתר דיוק, שכולם מיודעים לזה ולקראת סוף השבוע של ה-28 במרס 2024 להוציא יידוע לאזרחים, לאלה שמשתמשים במערכות שהולך להיות שינוי במערכת, שלא צריך יותר את טופס 830

צביקה פוגל:      כל הדברים האלה צריך לדעת להיערך אליהם

צביקה פוגל:  תוציאו את זה ב-28 או ב-29 לא מעניין אותי מתי רק תוציאו את זה

בר כהן לוי: אדוני היו"ר רק אם אפשר להתייחס בקצרה, הודעה כזאת נוכל להוציא רק אחרי שהמערכת תעלה לאוויר, כי עד אז אנחנו לא יכולים למנוע מאנשים להגיש בקשות

צביקה פוגל: המערכת תעלה ב-28, תוציאו ב-29, אין בעיה, אני איתך

בר כהן לוי: בסדר

בר כהן לוי:  רק אחרי עליית המערכת כדי לאפשר למי שירצה להמשיך להגיש בקשה ידנית ולצרף טופס 830, כמובן יוכל להמשיך לעשות את זה

צביקה פוגל: ברור

צביקה פוגל:  אני מניח שזה יקרה לכאלה שכבר שלחו ולא קיבלו תשובה וירצו לשלוח עכשיו פעם נוספת

צביקה פוגל:  ברור

צביקה פוגל:      אז קודם כל תודה רבה לכם, אנחנו נעשה חמש דקות הפסקה ובעוד חמש דקות נמשיך פה ללא שידור וללא פרוטוקול, אלא דיון פנימי שלנו

צביקה פוגל:  אז לכל מי שלא צריך להישאר פה וזה רוב האנשים, תודה רבה שהגעתם ולהתראות בפעם הבאה